  Майя Бывальцева 16-тӥ шуркынмонлы Удмуртиын коронавирусэн черлан 382 выль учыръёсты пусйизы. Висьыны усемъёс пӧлын 15 пиналъёс, 65 арессэс ортчем 88 арлыдоос. Со сярысь элькунысь оперативной штаб ивортӥз. Диагноззы Ижкарын 181 улӥсьёслэн зэмаз, Воткаын 56, Дэри, Грак ёросъёсын – 17, Можга ёросын – 15, Можгаын – 14, Сюмси, Якшур-Бӧдья ёросъёсын – быдэн 10, Сьӧлта ёросын – укмыс, Вавож, Вотка ёросъёсын – быдэн тямыс, Пичи Пурга ёросын – сизьым, Шаркан ёросын – вить, Алнаш, Глаз, Юкаменск ёросъёсын – быдэн ньыль, Глазкарын, Сарапул ёросын – быдэн кык муртлэн. 622 адями йӧназ. 20 мурт улонысь кошкиз. Кышномуртъёслы 50, 58, кыкезлы 62, 64, 65, 67, 71, кыкезлы 73, кыкезлы 77, 84, 85, 87, 91 арес вал, воргоронъёслы – 35, 72, 81, 91 арес 16-тӥ шуркынмонлы Удмуртиын коронавиурсэн черлан 70 сюрс 352 учыръёс лабораториосын зэматэмын. 59 сюрс 131 адями йӧназ, 3 сюрс 81 мурт улонысь кошкиз. Та дыре 406 висисьёслэн тазалыксы секыт лыдъяське. Берло нунал ӵоже коронавируслы 3 сюрс 725 эскеронъёс ортчытӥзы. Коронавируслэсь прививка 590 сюрс 27 адями пуктӥз, со пӧлысь 375 сюрс 908 мурт кык компонентэн. «Спутник Лайт» вакцинаез 104 сюрс 210 адямилы пуктӥзы. Тодэ вайытом, вирнуналозь Удмуртие эмъяськонниосы коронавируслы пумит «Спутник V» вакциналэн 18,6 дозаез но одӥг компонентъем «Спутник Лайт» вакциналэн 36 сюрс дозаез вуоз. 16-тӥ шуркынмонэ Ижкарын выль вакцинаци пункт усьтӥзы.  Тегъёс: Тазалык Ижкар висён Удмуртия коронавирус  